મરિન વનમાં કેટલાક હાઈ ટેક સિક્યોરિટી ફિચર્સ છે, જે ઈમરજન્સીમાં ઘણા જ ઉપયોગી સાબિત થાય છે. હેલિકોપ્ટરની દિવાલ પર એલ્યુમિનીયમની ખાસ પ્લેટ લગાવવામાં આવી છે, જે હેલિકોપ્ટર હાઈ સ્પીડમાં ક્રેશ થાય ત્યારે ખાસ સુરક્ષા પુરી પાડે છે. હેલિકોપ્ટરના ત્રણ એન્જિનમાંથી જો એક એન્જિનમાં ખામી ઉભી થાય તો પણ મરિન વન ઉડાણ ભરવાની ક્ષમતા ધરાવે છે. સાથે જ મરિન વન લેઝર ડિટેક્ટર અને રડાર વોર્નિંગ સિસ્ટમથી સજ્જ છે. દુર્ગમ વિસ્તારોમાંથી ઉતરણ અને ઉડાણની ક્ષમતા ધરાવે છે. મરિન વન, ભારે ભરખમ ધ બિસ્ટ તરીકે ઓળખાતી લિમોઝીન કારનું પણ પરિવહન કરવાની ક્ષમતા ધરાવે છે.